Estación de Seguimento de Satélites de Espazo Profundo de Cebreros - Wikipedia, a enciclopedia libre\nEstación de Seguimento de Satélites de Espazo Profundo de Cebreros\nCoordenadas: 40°27′10″N 4°22′03″O / 40.4528, -4.3676\nA Estación de Seguimento de Satélites de Espazo Profundo de Cebreros (abreviada como DSA 2, "Deep Space Antenna 2") atópase situada na localidade de Cebreros (Ávila, España), a uns noventa quilómetros ao noroeste de Madrid.\nImaxe da antena parabólica\nEstación de Seguimento de Cebreros\nInaugurouse oficialmente o 28 de setembro de 2005, e é a segunda estación de seguimento e a segunda de espazo profundo da Axencia Espacial Europea (ESA), que complemento no seu momento á DSA 1 situada en Nova Norcia (Australia), inaugurada en 2002. A antena permitiu o uso da técnica Delta-DOR (delta - Differential One-way Range) para o seguimento satelital. Existe unha terceira antena (DSA 3) instalada en Malargüe (Arxentina), que entrou en funcionamento en 2013.\nAté 2002, a ESA carecía de medios propios para comunicarse con naves destinadas a outros planetas, ou situadas en órbitas moi afastadas, e dependía da rede de escoita da NASA para recibir os datos solicitados por estes.\n6.2 Ligazóns e externas\nO prato móbil da antena ten 35 metros de diámetro. A estrutura completa mide 40 metros de altura e pesa 620 toneladas. Os cimentos profundizan ata 20 metros. Gran parte da maquinaria responsable de mover a antena está baixo terra.\nTen máis capacidade de adquisición de datos que a antena de Nova Norcia, xa que recibe e transmite información na banda Ka (31,8 - 32,3 GHz) ademais de ter recepción na banda X. O seu axuste de dirección ten un erro de só seis miligrados (o que supón dez veces máis precisión que as antenas de seguimento habituais de 15 metros de diámetro). Conta con 250 sensores de temperatura repartidos por toda a estrutura, de forma que esta pode autoaxustarse automaticamente no caso de ocorran dilatacións e contraccións do material debido aos cambios meteorolóxicos. Con respecto á antena de Nova Norcia, é tamén máis rápida para colocarse en azimuth e elevación, e é capaz de soportar un vento máis intenso.\nHabitualmente, a antena é operada remotamente desde o Centro Europeo de Operacións Espaciais (ESOC) localizado en Darmstadt (Alemaña).\nA estación atópase rodeada de piñeiros e xaras. Á parte da súa situación privilexiada, a elección recaeu en Cebreros debido a que posúe as coordenadas xeográficas necesarias (preto de 120 graos ao oeste da estación de Nova Norcia) e á falta de interferencias radioeléctricas producidas pola telefonía móbil.\nNun principio barallouse a opción de Villafranca del Castillo (Madrid), onde a ESA xa dispón dun Centro de Astronomía Espacial (ESAC), pero foi descartada debido ao seu acelerado desenvolvemento urbanístico, que sería, sen dúbida, unha fonte segura de interferencias. Outro argumento a favor de Cebreros foi contar coas instalacións que a NASA utilizou nos anos 1960 e 1970 para o seguimento das naves do programa Apollo. A NASA abandonou o uso desta estación en 1983 por motivos orzamentarios e cedeu as instalacións ao goberno español.\nA procura do emprazamento para a estación de Cebreros comezou en abril de 2002, aínda que a construción non se iniciou até xaneiro de 2003. Esta durou un pouco máis de dous anos (finalizou en agosto de 2005, e desde entón comezoui a funcionar en probas).\nA construción foi responsabilidade dun consorcio liderado polas compañías SEDE Systems (Canadá) e por Vertex Antennentechnik (Alemaña). As empresas españolas ESTEYCO e NECSO encargáronse da infraestrutura da torre da antena, en tanto que LV Salamanca responsabilizouse das infraestruturas e da remodelación do edificio.\nO custo da estación de Cebreros foi duns 30 millóns de euros, dos que 22 foron para a antena.\nO primeiro director foi o español Valeriano Claros.\nCubriu misións interplanetarias, como a sonda espacial Rosetta, enviada ao espazo en 2004 para aterrar por primeira vez nun cometa, o Churyumov-Gerasimenko, tras unha viaxe estelar de dez anos, e as operacións rutineiras da misión Venus Express, e utilízase na actualidade como apoio para a Mars Express.\nAsemade, participa en misións, como BepiColombo, a Mercurio, así como do seguimento dos telescopios espaciais Herschel, Planck, LISA Pathfinder e Gaia.\n↑ esa. "About delta DOR". European Space Agency (en inglés). Consultado o 2019-02-08.\nEstación de Nova Norcia\nLigazóns e externasEditar\nPáxina da ESA sobre a Estación de seguimento de satélites de Cebreros\nA antena da ESA en Cebreros (vídeo)\nTraído desde "https://gl.wikipedia.org/w/index.php?title=Estación_de_Seguimento_de_Satélites_de_Espazo_Profundo_de_Cebreros&oldid=5610589"\nÚltima edición o 28 de outubro de 2020 ás 17:48\nA última edición desta páxina foi o 28 de outubro de 2020 ás 17:48.


'O frío azul'\n'O frío azul' 29.04.2008\nRamón Caride Ogando (Cea, Ourense, 1957) manifesta certa tendencia en colocar relevantes persoeiros itinerantes que nos guían nas súas narracións. O frío azul (da colección Medusa, Sotelo Blanco, premio Manuel Lueiro Rey de novela curta 2007), revela o albor da terra griálica do Cebreiro, onde o cabaleiro Egas, fillo do señor de Doncos fai longa camiñada até os apousentos de Oseira. Unha especie de trotamosteiros, unha figura non superada de xograr ou goliardo que en vez de cítara leva espada e arrogante lingua en desafío contra monxes e novicios do císter. Procura falar co abade e percorrer cortellos, celas e celeiros, mais o labirinto enlousado de Oseira impón lindes. Mais a súa ousadía lévao e ese potencial monótono dun mundo á parte do que tiña en Doncos ou en Doiras. O mundo pechado de Oseira faino reflexionar sobre as andanzas de cabalería desde os montes ermos dos Ancares.\nA peregrinaxe de Egas plásmase nesta narración, onde Caride articula un ambiente moi particular; onde a friaxe das pedras monacais e as mentes dos monxes proclaman pasado. A carga do pasado sobre o presente lévanos a diferenciar a arrogancia e a incompostura dun Egas que teima de ver ao abade, fronte a unha curia que procura non perder as formas ou manifestar o cálculo do peso das sombras medievais. O igrexario na súa propia rutina de urxencias e o cabaleiro dentro dese enorme "navío sen luces no fondo dos abismos".\nToda unha trama ben ordenada e salientada por Ramón Caride, da vida tan particular do mosteiro de Oseira. Unha historia que non lle é allea, por nacer e vivir case nos seus arentes; de oír tantas lendas e historias verdadeiras e moitas imaxinadas. Caride sitúase no que non lle é lonxincuo e alleo. Mais el ten que crear outra historia recreando o cabaleiro das itinirancias e facer críbel ao lector para que entre no humidal desas pedras e acreditar as temperanzas e as cobizas dos bastardos de Bernardo de Claraval. Pór o maxín a percorrer os sitiais e as xeometrías secretas da intolerancia e de exotéricos símbolos que en Oseira ficaron reservados e aínda respiran nesta ficción de Caride. A perda do anel que o abade lamenta mais o perfil desa suntuosidade asombran o señor de Doncos. Os poderes en contubernio e nun confronto dialéctico falan dos vellos símbolos medievais xa en desuso no século XVI, onde o narrador sitúa a súa novela. Isto posiciona os contendentes nun espazo e tempo que non lles corresponde, todas esas conxuras son mais típicas da idade medieval que da moderna. Mais este posicionamento, por parte de Moncho Caride, é correctísimo dado que el sabe e contempla que aquela clase de clero e de cabaleiros galegos estaban postergados en conceptos e arremedos dunha sociedade superada que eles conservaban fronte á modernidade. Velaquí a crítica que o noso autor fai ao destempo daquela sociedade que está noutro universo ben distinto aos acontecementos e aos primordios do século XVI.


O equipo de Goberno de Salceda cualifica de "positivos e produtivos" os 100 primeiros días - Comarcas na Rede\nHomeLouriñaSalceda de CaselasO equipo de Goberno de Salceda cualifica de "positivos e produtivos" os...\nO equipo de Goberno de Salceda cualifica de “positivos e produtivos” os 100 primeiros días\nCando están a piques de cumprirse os primeiros cen días dende a toma de posesión, o equipo de goberno de Salceda, formado por Movemento Salceda e PSdeG-PSOE, cualificou este primeiro período como “moi positivo” e, o máis importante, “moi productivo”. En tan só tres meses de andadura do mandato, Salceda aprobou xa inicialmente o Regulamento Orgánico Municipal e o Regulamento de honores e distincións.\nDoutra banda, no Pleno extraordinario que se celebra mañá martes debatirase a aprobación inicial do orzamento de 2019, un orzamento que se incrementa en 700.000 € con respecto ao orzamento vixente (prorrogado de 2016) e que reflectirá a realidade actual do Concello.\nO orzamento municipal duplica a cantidade reservada para o servizo de axuda no domicilio, que pasa de 200.000 a 400.000 €, garantindo deste xeito o incremento de horas de servizo que se viu producindo nos últimos anos.\nTamén neste período de 100 días, completouse a humanización da Rúa Compostela e se están a rematar as obras de urbanización tanto na zona da Devesa como na rúa Gándara. Así mesmo iniciáronse outras obras como a recuperación da antiga escola de Vendanova para atención de persoas con enfermidades neurodexenerativas como o alzhéimer e outras demencias, a mellora dos espazos anexos ao campo de fútbol do Penedo Redondo, ou os viais de Petoa e Borralliño-Pantel, e púxose en funcionamento un servizo tan importante como o novo gabinete de atención temperá compartido co Concello das Neves.\nO equipo de goberno (MS e PSOE) valorou “moi positivamente estes primeiros cen días”, e amosou a súa satisfacción por unha etapa fructífera a pesares de contar nestes momentos con unha persoa menos no equipo por unha baixa médica da voceira do PSOE Verónica Tourón.\nUn dos factores principais da boa marcha dos diferentes proxectos é sen dúbida a existencia dun equipo coexionado e traballando man a man na procura do mellor para Salceda, con dúas forzas políticas con cadanseu programa electoral pero que conseguiron artellar un programa de goberno conxunto que é o que están a levar a cabo nestes momentos.\nGela Ledo, Concelleira de benestar social e ensino (PSOE), manifestou que o seu partido “considera ilusionante e motivador todo o traballo que queda por diante”, amosando a súa satisfacción pola posta en marcha “de servizos fundamentais como o gabinete de atención temperá ou pola elaboración duns novos orzamentos en tan pouco tempo”, obxectivo fundamental do pacto de goberno, comprometéndose a seguir traballando pola veciñanza de Salceda.\nPola súa banda, a alcaldesa Loli Castiñeira, definía estes primeiros cen días como “moi productivos”, manténdose neste tempo reunións “con diferentes reunións do equipo de goberno cos colectivos veciñais, deportivos, culturais, etc.”.\nA alcaldesa destacou tamén que, nestes tres meses, se teñen achegado ás parroquias en diferentes ocasións “para presentar o novo equipo e escoitar a veciñanza, co obxectivo de seguir a desenvolver unha acción de goberno centrada na veciñanza e empregando as diferentes asociacións como canle de comunicación máis representativa”.\nOs populares de Salceda doaron dúcias de quilos en alimentos


Wikipedia:Introdución - Wikipedia, a enciclopedia libre\nIntrodución Aprende máis sobre a edición Explora a Wikipedia Guía\nOllas a lapela "editar" que aparece no canto superior da páxina? Na Wikipedia, podes contribuír e arranxar erros na meirande parte dos artigos!\nPreme sobre a lapela "Editar" para facer algún cambio nun artigo.\nQue é a Wikipedia?\nA Wikipedia é unha enciclopedia libre, escrita grazas á colaboración dos seus lectores. Trátase dunha páxina web especial deseñada para facer doada a colaboración; noutras palabras, trátase dun wiki. Moitas persoas están mellorando a Wikipedia constantemente, facendo ducias de cambios cada hora. Todos estes cambios almacénanse nos historiais dos artigos e mais nos cambios recentes. Para ver unha descrición máis detallada do proxecto, olla a páxina acerca da Wikipedia.\nNon lle teñas medo a editar; calquera pode editar case calquera páxina e animámoste a que sexas valente! Atopa algo que se poida mellorar e faino, por exemplo, a ortografía, a gramática, a redacción ou as edicións pouco construtivas. Se queres engadir novos feitos, dá referencias para que o que escribes poida ser verificado ou suxire algo na páxina de conversa do artigo. Calquera cambio feito no artigo dun tema controvertido e nas principais páxinas da Wikipedia debe ser debatido antes.\nLembra: non podes estragar a Wikipedia, aínda que queiras; todas as edicións pódense reverter, arranxar ou mellorar. Así que adiante, edita un artigo e axuda a que a Wikipedia sexa a mellor fonte de información da internet!\nImaxina un mundo onde todas as persoas do planeta teñan acceso gratuíto á suma de todo o coñecemento humano. Iso é o que estamos a facer.\nJimbo Wales, cofundador da Wikipedia\nDoazóns: a Wikipedia é de uso libre, pero depende das doazóns da xente para a súa mantenza. Tes a posibilidade de doar, se o cres oportuno, usando a ligazón Doazóns que hai na barra lateral esquerda. Deste xeito axudarás a levar os gastos de funcionamento e a garantir expansión dos proxectos.\nPor que non probas a editar agora mesmo?\nPreme aquí para editar a zona de probas, o lugar onde facer as edicións de proba. (Se xa hai texto alí, engade o teu ao final.)\nEscribe algún texto.\nFai clic en "Mostrar a vista previa" para ver os teus cambios e en "Gardar a páxina" cando esteas contento con eles.\nSeguinte: Aprende máis sobre a edición →\nTraído desde «https://gl.wikipedia.org/w/index.php?title=Wikipedia:Introdución&oldid=5410482»\nA última edición desta páxina foi o 23 de marzo de 2020 ás 19:23.


actividades dag 10-09-2019 18:55:06\nO FEED, o foro de deseño de carácter bianual que organiza a DAG, Asociación Galega de Deseño, co patrocinio de AGADIC chega á súa quinta edición sen perder o espírito co que naceu: servir de punto de encontro para compartir as experiencias de profesionais do deseño, tanto galegos como de ámbito nacional.\nComo xa vén sendo habitual, no programa conviven as distintas vertentes da disciplina: deseño gráfico, deseño de produto, deseño dixital, deseño de estratexia ou deseño de servizos, as cales serán abordadas ao longo de dous días moi intensos: venres 4 e sábado 5 de outubro, con xornadas divididas en sesións de mañá, dedicada cada unha delas a un obradoiro, e sesións de tarde, con varias conferencias programadas para cada día.\nOs obradoiros terán lugar ambos en DIDAC. O primeiro deles, Pasando revista, a cargo de Artur Galocha, desenvolverase o venres 4 de outubro entre as 09.30 e as 13.30 h. Catro horas en que os participantes terán que conceptualizar e dar forma a unha revista. O sábado día 5 de outubro, no mesmo horario, será a vez do deseñador UX Danny Saltaren e do seu obradoiro dixital enfocado na xestión de equipos e na mellora de procesos.\nPolo que respecta ás conferencias, estas decorrerán na sala Mozart do Auditorio de Galicia a partir das 15.30 h da tarde. O primeiro día contaremos coa presenza de María Ramos, Artur Galocha, Carmen Lanza e, como colofón, un pechakucha de alumnos das distintas escolas de deseño de Galicia. O segundo día, os relatores convidados serán Rocío Martinavarro, Ánxo López, Sara Regal, Dani Bembibre e David Silvosa, e Teresa Jular, con cuxa intervención se pechará o evento.\nO FEED 2019 conta co apoio fundamental de AGADIC e da Xunta de Galicia; e este ano, ademais, coa colaboración do Concello de Santiago, Auditorio de Galicia, Fundación DIDAC, Agencia Gráfica, Axeitos&Co, Serilúa, Fedrigoni e as Escolas de Deseño de Galicia.\nInformación e inscricións na web do foro:


abba Xalet Suites hotel é un fantástico chalé de montaña localizado en Sispony, Andorra, composto por dous edificios inspirados nos chateaux da Provenza francesa. Conta cunha situación ideal para practicar o esquí, a tan só 2 kilómetros da telecabina de La Massana, que dá acceso ás pistas do Ski Resort Vallnord. Destaca na zona pola súa excelente restauración e ofrece, entre as súas instalacións, parking, Spa e piscina, ademais de dispor de amplas habitacións para familias e as súas mascotas, xa que é un hotel pet friendly.\nabba Xalet Suites hotel é un fantástico chalé de montaña localizado en Sispony, Andorra, composto por dous edificios inspirados nos chateaux da Provenza francesa. Conta cunha situación ideal para practicar o esquí, a tan só 2 kilómetros da telecabina de La Massana, que dá acceso ás pistas do Ski Resort Vallnord.\nabba Xalet Suites hotel consta de 83 modernas habitacións equipadas coas últimas comodidades e deseñadas para facer a estadía dos nosos hóspedes cómoda e confortable.\nEn abba Xalet Suites hotel dispoñemos de amplas instalacións para a realización de calquera tipo de evento, dende celebracións familiares a reunións de traballo, congresos ou conferencias. Contamos co mellor equipo de profesionais especializados na organización de eventos e a súa restauración, ofrecendo un servizo impecable e conseguindo a plena satisfacción e éxito en cada evento desenvolto, ofrecendo sempre unha proposta persoalizada, á medida das necesidades de cada acontecemento.


Ruta vía Nova - Aquis Querquennis, Espazo +60 Vigo Afundación\nRuta vía Nova - Aquis Querquennis, Espazo +60 Vigo\n30-05-2022 31-05-2022 Ruta vía Nova - Aquis Querquennis, Espazo +60 Vigo Os socios do Espazo +60 Afundación de Vigo realizarán a finais de maio unha ruta de sendeirismo de dous días. Prazas limitadas Espazo +60 Vigo Policarpo Sanz, 26 - 2ª planta. Vigo (Pontevedra) Afundación [email protected] Europe/Madrid public true Engadir o calendario\nOs socios do Espazo +60 Afundación de Vigo realizarán a finais de maio unha ruta de sendeirismo de dificultade sinxela, de 9 km. Sairán do Espazo +60 con destino ás terras de Celanova. Farán unha breve parada no camiño, para nada máis chegar comezar a ruta desde Congostro a Saiza, ao longo da vía nova romana. Rematada a ruta e despois dun breve descanso, iniciarán unha serie de visitas históricas, primeiro ás ruínas e centro de interpretación de Aquis Querquennis e posteriormente á igrexa visigoda de Santa Comba de Bande. A última hora, chegada ao hotel e aloxamento.\nAo seguinte día realizarán a ruta de Castromao a Vilanova dos Infantes, de dificultade sinxela, de 9 km. Sairán cara a Castromao; en primeiro termo, visitarán o castro que domina todo o val de Celanova, o de Castomao, para, a continuación, iniciar a ruta de sendeirismo que, a través de campos e pequenos bosques, os levará ata Vilanova dos Infantes.\nTerminada a ruta, terán tiempo libre para comer en Celanova e, pola tarde, realizarán a visita guiada ao mosteiro e á capela Mozárabe de San Miguel.\nPrezo por persoa en habitación individual: 130€ - Suplemento habitación individual: 20€ (grupo mínimo 18 persoas)\nPrazas limitadas. Apúntate en:\nB the travel Brand r/ Gran Vía, 31 – Vigo


A Xunta promove o valor medioambiental entre a xuventude co campo de voluntariado no Parque Natural Baixa Limia-Serra do Xurés\nMozas e mozos entre os 18 e os 30 anos participan nestas actividades\nMuíños (Ourense), 25 de agosto de 2020.- A directora xeral de Xuventude, Participación e Voluntariado, Cristina Pichel, salientou hoxe o importante valor medioambiental que promove entre a xuventude o campo de voluntariado Parque Natural do Xurés que se está a celebrar neste emblemático espazo do municipio ourensá de Muíños.\nAs mozas e mozos deste campo de voluntariado participarán en diferentes tarefas centradas no coidado da fauna e flora do Parque Natural Baixa Limia-Serra do Xurés. Deste xeito, participan na construción de barreiras antierosivas nas ladeiras dos montes queimados para frear a erosión do solo. Tamén realizan labores de rexeneración espallando sementes e constrúen refuxios para aves e insectos polinizadores coa intención de mellorar a biodiversidade da contorna.\nAdemais, os participantes nesta iniciativa están a realizar outras actividades de ocio e lecer como rutas, xogos de rol, visitas a municipios como Ourense ou Allariz, obradoiros ambientais e de reciclaxe e actividades náuticas, entre outras.\nA Consellería de Política Social oferta neste verán 348 prazas nun total de 29 campos de voluntariado (incluíndo as tres quendas de Cíes) para maiores de 18 anos por todo o territorio galego. Todas as actividades desta campaña seguen as medidas de prevención fronte á covid-19 fixadas polas autoridades sanitarias co fin de garantir a seguridade de todas as persoas participantes.


As granxas de engorde de atún vermello pon ao bordo da extinción a esta especie | Consumer\nAs granxas de engorde de atún vermello pon ao bordo da extinción a esta especie\nOs ecoloxistas denuncian que non contan co estudo de impacto ambiental previo á súa posta en marcha\nO atún vermello (Thunnus thynnus) é una das especies de peixe favoritas dos xaponeses, ávidos devoradores de peces. No Mercado Central de Peixe de Tsukiji, en Tokio, páganse entre 60 e 70 euros por quilo.\nDesde hai séculos, o atún vermello foi una peza cobizada. Con todo, a irrupción dos xaponeses no mercado trastornou o sector. Tradicionalmente capturábase tras a súa entrada no Mediterráneo con almadrabas, un labirinto de redes ancoradas ao fondo que conducen ao peixe até un copo que é izado desde catro barcos. No Cantábrico, a flota de Hondarribia (Guipúzcoa) especializouse nos últimos anos en pescalo con cana e cebo vivo. En Francia e España úsanse tamén pesqueiros de cerco e palangres.\nCon todo, hai uns anos alguén pensou que no canto de comercializar os atunes en plena tempada, sería mellor mantelos con vida ata que diminuísen as capturas en fresco e vendelos meses despois. En especial en nadal, cando escasea e máis alta é a súa cotización. Desta forma naceron as granxas de engorde e engrase de atún.\nTratábase de aproveitar a migración anual. Tras ser capturados a miles por cerqueiros, os atunes son introducidos en mallas pechadas e trasladados por remolcadores até as gaiolas de engorde. Son cercados de entre 30 e 60 metros de diámetro, que calan uns 20 metros. Teñen forma circular ou hexagonal. O sistema pechado de redes sostense con flotadores. As granxas posúen entre 3 e 10 gaiolas, afastadas unhas poucas millas da costa. Cada una é capaz de conter centos de exemplares que son alimentados regularmente con peixes como anchoa, alacha, caballa e arenque.\nOs primeiros en engordar atunes foron industriais murcianos, cara a 1997. Posuían flotas de palangreiros que dedicaban a pescar emperador (peixe espada) e atún vermello paira os xaponeses, e pronto olfatearon o negocio. Como de costume, o diñeiro disparou a cobiza. “Chegouse a unha produción desmesurada”, denuncia Raúl García, responsable de pesqueiras de WWF/Adena. O pasado ano, preto de 25.000 toneladas de atún salvaxe foron introducidas en gaiolas no Mediterráneo. Os exemplares de gaiola non pasan pola lonxa e son exportados directamente a Xapón, co que non existe un control directo sobre as capturas.\nEn 2003 había xa nove granxas no Mediterráneo español que ocupaban 3,5 quilómetros cadrados de superficie mariña. Revístaa “Mar” constata a existencia de cinco granxas operativas (con 37 gaiolas e una produción solicitada de até 7.182 toneladas), así como outras cinco novas empresas (con 32 gaiolas e una produción prevista de 5.004 toneladas). En Andalucía hai, ademais, dúas granxas operativas (con seis gaiolas e una produción prevista de 545 toneladas ampliables) e dúas peticións de apertura. En Cataluña está prevista tamén a instalación doutras dúas granxas. Os ecoloxistas quéixanse de que ningunha conta co estudo de impacto ambiental previo á súa posta en marcha.\nA pesqueira chegou a ser tan efectiva, que a Unión Europea (UE) tivo que ditar una norma paira prohibir aos barcos que empreguen helicópteros ou avionetas paira detectar os bancos no mes de xuño. De feito, o número de exemplares de atún vermello no Mediterráneo descendeu un 80% nos últimos 30 anos.\nRiscos paira o mar\nAdemais do dano sobre a especie, a práctica do engorde intensivo ten, segundo os ecoloxistas, consecuencias ambientais: a destrución das pradarías de algas de posidonia oceánica sobre as que se sitúan as gaiolas, ou o impacto sobre as especies que se empregan paira o seu engorde. Tanta carnaza na auga cambiou tamén a estrutura ecolóxica das zonas de engorde. Hai máis predadores como angelotes ou quenllas. Outros impactos a ter en conta son a contaminación das augas polas excreciones e o impacto ambiental sobre “áreas fráxiles” como Cabo Tiñoso, O Gorguel ou Puntas de Calnegre, en Murcia.\nDesde WWF/Adena alertan, ademais, de que se está engordando o atún con arenque contaminado, non apto paira o consumo humano, capturado no Báltico e no Mar do Norte. “Xapón está preocupado polas taxas de metilmercurio presentes no atún”, di Raúl García.\natún engorde granjas-gl


24 de setembro de 2020 (10:24 h.)\nÁrbores no deserto é unha utopía. Desde o propio xerme ata o froito derradeiro. Así, a semente primeira nace de interrogantes ilusionistas: pode concibirse un libro de poesía desde códigos das artes vivas? Pode unha poeta escribir como se estivera realizando unha performance construíndo unha instalación ou confeccionando unha peza plástica contemporánea?\nA resposta asoma, danzante, entre as páxinas do poemario, onde a lectora percorrerá pezas estéticas diversas, como unha acción na que a autora intervén, en formato performance un vídeo documental; outra obra que se podería inscribir dentro da corrente do tachismo ou varios collages que derivan en poemas recortados de palabras alleas. Exemplos, todos eles, que se completan, ademais, cunha videocreación á que se pode acceder mediante un código QR presente nos créditos inciais do libro.\nMais ese carácter idealista non só afecta á forma. É máis, está presente sobre todo no contido. Dese xeito, o libro organízase en once partes, correspondentes a once mulleres que foron no seu tempo “árbores no deserto”, fértil foi o seu imaxinario no medio dun ermo imperante. De feito, a autora pretende deconstruír a súa voz poética e deixala nun segundo plano con respecto ao lugar predominante desas once pensadoras, das que se achegan citas coas que se dialoga constantemente. Por tanto, as palabras delas, das 11 mulleres, transforman o “eu” lírico da autora que, ademais de converterse nun “nós” cambia deliberadamente certos lugares comúns do seu xeito habitual de facer poesía, deixándose levar pola “outra”, polas “outras”. Alteridade feminista transversal.\nPor tanto, as palabras delas, das 11 mulleres, transforman o “eu” lírico da autora que, ademais de converterse nun “nós” cambia deliberadamente certos lugares comúns do seu xeito habitual de facer poesía, deixándose levar pola “outra”, polas “outras”.\nEsa mesma viaxe deconstrutiva empréndea tamén a artista plástica “Chiña” que ilustra cunha versión propia dos rostros das mulleres protagonistas as once partes nas que se divide o libro: Soujourner Truth, Flora Tristán, Concepción Arenal, Rosalía de Castro, Emma Goldmann, Virginia Woolf, Clara Campoamor, María Zambrano, Simone de Beauvoir, Kate Millett e Malala Yousafzai.\nIneludiblemente, a arte conceptual na que se enmarca o libro desde a súa concepción formal móstrase coherente coa mestura omnipresente da filosofía no fondo. Iso provoca que a obra se sitúe a medio camiño entre a poesía e o ensaio, unha fisura pola que moitas outras artes atravesan e transitan o poemario.\nEn relación co anterior, existe en moitos dos versos unha chamada á acción, ao acto performativo da linguaxe, ao terreo vizoso e espontáneo das artes vivas, á esencia do feminismo. Moitas son as exclamacións en citas e diálogos que invitan a poñerse en pé, a erguerse desde a sororidade e a revisión do humanismo: “Mírenme! Miren os meus brazos! Arei e sementei, traballei na corte e ningún home o fixo nunca mellor cá min. E, acaso non son unha muller?”. Son os berros empoderados de Soujouner Truth que abren o libro e que organizan toda a súa primeira parte.\nBerros que poden emanar tamén das gorxas das mulleres bergantiñás que aparecen no vídeo en enlace QR antes referido. Proclamas transferibles ao terreo das artes e da literatura, da literatura cando reclama o seu lugar nas artes e obriga a sachar ideas para que os versos agromen.\nAsí, o tecido textual deriva dunha arañeira urdida por un conxunto de mulleres que botaron sementes no tempo ao que pertenceron. Mais o que marca a diferenza dese tear é a codificación artística.\nNese senso, non resultaría doado o exercicio de desdobramento da autora analizando a propia obra se non fora polo seu carácter polifónico e poliédrico. Mais son moitos os rostros e voces que conforman bosques no deserto e que extenden as súas raíces, como redes neuronais, no subsolo do inconsciente colectivo, agro da creación.\nAsí, o tecido textual deriva dunha arañeira urdida por un conxunto de mulleres que botaron sementes no tempo ao que pertenceron. Mais o que marca a diferenza dese tear é a codificación artística. Como acontece cos arácnidos xigantes de Louise Bourgeois, que homenaxean á nai da autora, tecedora, con esculturas cargadas de potencia simbólica e semántica.\nBaixo esas esculturas contemplamos o inconmensurable da utopía mais tamén percibimos que unha das únicas maneiras de encarnala é no organismo dunha arte viva, arriscada, experimental e contemporánea. Que non esqueza ás predecesoras, mais que mire cara ás que nos sucederán desde a acción presente. Desde o xerme daquelas ata os froitos das que virán, aínda nos contextos máis escuros, o noso corpo arbóreo sempre estará acompañado por máis “árbores no deserto”, pois herdamos a potestade de crear outros topos posibles. Con imaxinarios redentores e raíces compartidas. “Arando e sementando” a realidade onírica que, xuntas, queremos contruír.


Que é o envellecemento ? Mitos e realidades\nDende o 04/11/2019 ata o 13/11/2019\nA inscrición formalizarase na conserjería do centro.\nRodrigo Rubial Lalín, fisioterapeuta e gerontólogo e director da Clínica Fisioterapeuta do Maior impartirá unha charla onde nos falará do fenómeno biolóxico do envellecemento e como lograr que sexa satisfactorio e saudable. Tamién descubriremos os mitos e realidades que rodean ao envellecemento.\nPanel conmemorativo do Día Mundial da Diabetes\nDende o 11/11/2019 ata o 18/11/2019\nPanel conmemorativo sobre a diabetes: causas, síntomas, tipos, diagnóstico, tratamento etc...Situarase no hall de centro cívico.\nDende o 28/10/2019\nA charla será teórica e práctica.\nTeatro: O negro das viúvas\nDende o 04/11/2019 ata o 15/11/2019\nA inscrición realizarase na conserxería do centro.\nObra teatral representada polo grupo Casa Hamlet baixo a dirección e supervisión do seu director Santiago Fernández. Distintos autores dramáticos e diversos mostrarán un abano de emocións e perfís femininos.\nPanel conmemorativo do Día Internacional da Nena\nConmemoramos este día cun panel que recolle información sobre a situación das nenas internacionalmente.\nVisita guiada e comentada á exposición "Norman Parkinson sempre con estilo"\n20/11/2019, de 17:30 a 18:30\nO horario da visita guiada é ás 17:30\nQuen participe na visita deberán estar no hall de entrada da Fundación Barrie ás 17:25 horas (Cantón Grande 9, 15003 A Coruña)\nDende o 04/11/2019 ata o 18/11/2019\nNo Centro Cívico Municipal de San Diego no seu horario de apertura\nQuen participe deberá estar ás 17:25 horas no vestíbulo de entrada da Sede da Fundacion Barrié (Cantón Grande, 9, 15003 A Coruña). A visita guiada iniciarase ás 17:30 horas.\nO Centro Cívico de San Diego organiza unha visita guiada e comentada a esta exposición que acolle a Fundación Barrié en primicia para España, a exposición retrospectiva "Norman Parkinson: sempre con estilo". Esta mostra retrospectiva inclúe fotografías das diferentes fases da carreira do artista. Norman Parkinson (1913-1990) foi o fotógrafo de moda máis famoso do século XX.\nO horario da visita guiada é ás 17:30 horas.\nAs persoas participantes na visita deberán estar no vestíbulo de entrada da Fundación Barrié ás 17:25 horas (Cantón Grande, 9, 15003 A Coruña)\nNo Centro Cívico Municipal de Monelos no seu horario de apertura\nO Centro Cívico de Monelos organiza unha visita guiada e comentada a esta exposición que acolle a Fundación Barrié, en primicia para España, a exposición retrospectiva" Norman Parkinson: sempre con estilo". Esta mostra retrospectiva "Norman Parkinson: sempre con estilo" inclúe fotografías das diferentes fases da carreira do artista. Norman Parkinson (1913-1990) foi o fotógrafo de moda máis famoso do século XX.


Santiago de Compostela, 27 de setembro de 2019.- O Instituto Galego de Estatística (IGE) fixo públicos hoxe os datos do Módulo de coñecemento e uso do galego da Enquisa estrutural a fogares de 2018, que mostran a consolidación da lingua galega como idioma maioritario de Galicia. O conselleiro de Cultura e Turismo, Román Rodríguez compareceu esta mañá ante os medios para valorar os resultados. O conselleiro cualificounos de “positivos”, por canto é a primeira vez, desde que en 2003 se comezara a publicar este estudo, en que medra o número de persoas que fala o galego de maneira habitual. “Hoxe falan galego máis persoas que hai cinco anos”, cando se realizou o último estudo.\nRomán Rodríguez destacou, á espera de analizar polo miúdo toda a información que hoxe publicou o IGE, o incremento de máis de dous puntos dos pais e nais que lles falan o galego aos seus fillos, un feito que favorece a transmisión familiar da lingua. Ademais, recordou que seguimos sendo a comunidade autónoma que asegura uns maiores índices de coñecemento da lingua propia cooficial. “As cifras amosan que estamos ante un escenario sociolingüístico positivo, que reflexa un modelo de convivencia no uso das linguas”, afirmou. De feito, en eidos como a competencia escrita, acádase unha porcentaxe histórica de 86,79%.\nMáis galego na vida cotiá, na familia e nas redes sociais\nPor primeira vez desde que en 2013 se publicara o módulo do IGE relativo á lingua, medra lixeiramente a porcentaxe de persoas galegofalantes, entendendo por tales as que falan só o galego e máis galego ca castelán, ata chegar a sumar un 51,88% da poboación (fronte ao 50,90% da enquisa anterior, correspondente a 2013). Se a elas lles sumamos as bilingües con predominio do castelán, temos que se incrementa ata un 75,02% a porcentaxe de galegos que emprega nalgunha medida o idioma propio de Galicia na súa vida cotiá (72,9% na enquisa de 2013), o que supón preto de dous millóns de falantes. Os datos mostran, así mesmo, un pequeno incremento do bilingüismo fronte ao monolingüismo, tanto en galego (que case se mantén) como en castelán (cun descenso un pouco maior).\nO galego parece mellorar tamén os seus índices de transmisión familiar, dado que crecen en máis de dous puntos e medio os pais e nais que se dirixen exclusivamente en galego aos seus fillos, ata alcanzar o 44,34% dos proxenitores. En todo caso, son maioritarios os fogares nos que se falan ambas as linguas indistintamente, en concreto un 62,9%. Paralelamente, a porcentaxe de poboación que fala galego nas xeracións máis novas increméntase un punto, tanto de 5 a 14 anos como de 15 a 29.\nO IGE incorpora na enquisa de 2018 un dato novo relativo ao uso do galego nas redes sociais, que alcanza a case un 48% da poboación que as emprega. Constátase unha melloría no uso do galego en internet, o comercio ou a lectura, entre outros.\nE se os datos de uso semellan alentadores, os de coñecemento do galego continúan a ser os mellores entre as linguas cooficiais do Estado español, con descensos na porcentaxe de cidadáns que non saben falar nada (menos do 3% da poboación) nin escribir en absoluto o galego (arredor do 13%).\nMódulo de coñecemento e uso do galego\nO Instituto Galego de Estatística (IGE) é un organismo autónomo da Xunta de Galicia creado no ano 1988 e que se rexe basicamente pola Lei 9/1988 de Estatística de Galicia. Presta servizos de recompilación e difusión da documentación estatística dispoñible, desenvolve bases de datos de interese público, analiza as necesidades e a evolución da demanda de estatísticas e asegura a súa difusión.\nAnualmente, elabora a súa Enquisa estrutural a fogares, antes denominada Enquisa de condicións de vida das familias, para a cal se realizan case 10.000 entrevistas, o que asegura a calidade das estatísticas resultantes. A dita enquisa consta dun módulo xeral, con informacións sobre variables básicas, e diversos módulos específicos. Entre estes últimos encóntrase o Módulo de coñecemento e uso do galego, que se realiza desde o ano 2003 cunha periodicidade quinquenal.


Afasia adquirida e dificultades de lectura: a axuda das novas tecnoloxías | Adestramento cognitivo\nA comunicación é unha habilidade importante para o ser humano e pódese prexudicar a varios niveis en persoas con afasia. As persoas con afasia, de feito, poden ter dificultades para falar, escribir, ler e comprender calquera tipo de linguaxe. A investigación centrouse principalmente na recuperación da fala e non é de estrañar dada a importancia desta habilidade na vida cotiá. Non obstante, un pouco máis descoidada é a área dos trastornos da lectura adquirida. Isto a pesar ler é unha habilidade importante na vida de cada un de nós, e máis aínda na daqueles que, por motivos de traballo ou entretemento, estaban afeitos a ler numerosas páxinas todos os días. Knollman-Porter, en 2019, sinalou como as dificultades lectoras poden levar a un deterioro considerable da calidade de vida (menor autoestima, menos participación social, maior frustración) incluso en lectores non ávidos.\nalí varios proxectos en Estados Unidos e Europa que dependen do procesamento da linguaxe natural (PNL), como o Proxecto Simplext, que ten como obxectivo simplificar automaticamente os textos a favor das persoas con afasia ou o PRIMEIRO (para persoas con autismo) que rastrexa e substitúe elementos do texto que poderían ser un obstáculo para a comprensión.\nUnha revisión de Cistola e colegas (2020)  centrouse nas ferramentas empregadas no pasado para compensar as dificultades de lectura en persoas con afasia ao revisar 13 artigos atopados en diferentes bases de datos. Os investigadores intentaron responder ás seguintes preguntas:\nCales son as ferramentas desenvolvidas para axudar ás persoas afásicas con dificultades lectoras\nCales son as características de accesibilidade das ferramentas tecnolóxicas moi empregadas que poderían axudar a descodificar o material escrito?\nEn canto á primeira pregunta, por desgraza o estudo atopou unha falta de ferramentas específicas. Na maioría dos casos empregáronse varias ferramentas xuntas (como a síntese de voz ou o resaltado de texto). Estas ferramentas foron desenvolvidas, cómpre subliñar, non foron deseñadas para persoas con afasia, senón para nenos e adolescentes disléxicos. Son ferramentas que aínda poden ser útiles para as persoas afásicas, pero a miúdo non permiten resolver o problema relacionado coa lectura.\nPolo tanto, é necesario desenvolver ferramentas específicas para pacientes afásicos. O aspecto clave será o de personalización para atopar dificultades auditivas-perceptivas e de movemento.\nAlgúns factores importantes serán:\nA calidade da síntese de voz\nA velocidade da síntese de voz\nA capacidade de cambiar o tamaño do texto e o espazamento entre as palabras\nA capacidade de converter automaticamente palabras ou frases complexas en formas máis sinxelas\nPara concluír, aínda queda un longo camiño por percorrer. Necesitaranse ferramentas potentes e personalizables. Non obstante, é algo que pode reducir a frustración, a baixa autoestima e a dependencia dos coidadores en persoas con afasia.\n Knollman-Porter, K., Wallace, SE, Brown, JA, Hux, K., Hoagland, BL e Ruff, DR, 2019, Efectos das modalidades escritas, auditivas e combinadas sobre a comprensión das persoas con afasia. American Journal of Speech - Language Pathology, 28, 1206-1221.\n G. Cistola, M. Farrús, I. van der Meulen (2020). "Afasia e problemas de lectura adquiridos. Cales son as alternativas de alta tecnoloxía para compensar os déficits lectores? " Revista Internacional de Trastornos da Linguaxe e da Comunicación.\nafasia, afasia e novas tecnoloxías, lectura\nAfasia adquirida e dificultades de lectura: a axuda das novas tecnoloxías2020-12-172020-12-28http://www.trainingcognitivo.it/wp-content/uploads/2017/08/nuovologo_87e9aa904327d53301f73f9191e17e49.pngAdestramento cognitivohttps://www.trainingcognitivo.it/wp-content/uploads/2020/12/ezgif-2-628b5dc636f7.png200px200px\nAfasia: que entendemos por "acceso privilexiado" e "relación privilexiada"\nO tratamento da comprensión na afasiaafasia\nO uso de guións - ou guións - en afasiaafasia


Éxito de inscricións nas Escolas Deportivas e Culturais do Concello de Melide para o novo curso\n02/10/2017. Hoxe dan comezo as actividades que contan con preto de 400 inscritos. Para as actividades como Trx, Jumping ou hipopresivos, créanse novos grupos debido á alta demanda dos veciños\nCo comezo do mes de outubro o Concello de Melide pon en marcha as actividades das Escolas Deportivas e Culturais para este curso 2017/2018.\nAsí, dende o día de hoxe e ata finais do mes de maio, as actividades dentro da programación destas escolas desenvolverase con normalidade e cos horarios e nos lugares establecidos polo departamento de Cultura e Deportes do Concello de Melide. A excepción das actividades de jumping, hipopresivos e Trx, que comezarán o 2 de novembro.\nAs listaxes de admitidos e en agarda poden consultarse no taboleiro do Concello de Melide así como tamén no taboleiro do edificio Multiusos.\nEste ano, serán 372 persoas as que participen nas diferentes alternativas que ofrece o Concello de Melide dentro das súas Escolas Deportivas e Culturais. Como cada ano, o fútbol sala foi unha das actividades máis demandadas con máis de medio centenar de inscricións entre todas as súas categorías.\nDalia García, alcaldesa de Melide, apuntaba “a boa acollida sempre das actividades que se poñen en marcha ano tras ano”, facendo especial fincapé “nas actividades novidosas que incorporamos para este curso que nos vimos na obriga de ampliar os grupos debido á alta demanda por parte dos nosos veciños”.\nNOVO PRAZO DE INSCRICIÓN\nDende o día de hoxe, e tal e como informan dende a Concellería de Cultura e Deportes do Concello de Melide, ábrese un novo prazo para realizar a matrícula en aquelas actividades nas que aínda hai prazas dispoñibles.\nPor outra banda, e dada a alta demanda da veciñanza, dende o departamento que dirixe Dolores Gómez, realizaron un esforzo para ampliar grupos nas actividades de Trx, jumping e hipopresivos, actividades novas con moi boa acollida e para a que se organizaron grupos novos.\nA concellería de Cultura e Deportes do Concello de Melide viuse na obriga de cancelar algunhas actividades que ofrecería debido á falta de inscricións. Estas actividades son: baile galego inciación, multideporte, balonman, badminton de adultos e defensa persoal.


BIBLIOBLOGREBOREDA: abril 2021\nLER CON D: EL MONSTRUO ROSA\nAínda nos faltan contos do Día do Libro coas familias pero, é venres, e os venres, os maiores sempre lle contan un conto aos compañeiros de infantil. Hoxe é a quenda de Paula e Julia que nos conta "El monstruo rosa"\nPublicado por Biblioreboreda en 9:11 No hay comentarios:\nEtiquetas: contacontos, Ler con D\nDÍA DO LIBRO: CONTACONTOS COAS FAMILIAS\nNova sesión de contos. Hoxe toca un clásico:\nPublicado por Biblioreboreda en 9:10 No hay comentarios:\nEtiquetas: contacontos, DIA DO LIBRO 21, familias\nNovo día e, con el, novo conto:\nPublicado por Biblioreboreda en 18:18 No hay comentarios:\nOs avós tamén contan contos chulísmos.\nMirade o que nos traen Alma e Elsa.\nPublicado por Biblioreboreda en 13:16 No hay comentarios:\nNovo vídeo cos contos que nos enviástedes as familias.\nPublicado por Biblioreboreda en 13:12 No hay comentarios:\nSeguimos con todas as actividades que levamos a cabo para celebrar o Día do Libro.\nAdemais dos contacontos e a Escape Room, pedimos colaboración as familias para que se unisen a nos nesta celebración.\nAs familias que quisexen tiñan que enviarnos un vídeo contando un conto. O día do Libro, cada aula viu os contos das familias correspondentes e agora, imos ir publicándoos no blog para que todos gocedes con eles.\nMOITÍSIMAS GRAZAS POR PARTICIPAR E ACOMPAÑARNOS UN ANO MÁIS.\nPublicado por Biblioreboreda en 12:55 No hay comentarios:\nESCAPE ROOM: DÍA DO LIBRO\nCelebramos o día do libro como máis nos gusta, encerrados na biblio, resolvendo misterios, fedellando en libros distintos, paseando polas diferentes seccións, descubrindo curiosidades, aprendendo de autores e coleccións e, sobre todo, pasándoo moi, moi ben. A chave da biblio estaba no libro de Harry Potter e, unha vez aberta a porta, averiguamos a combinación do cofre do tesouro onde tiñamos un agasallo fantástico, moi acorde co día.\nSe vos queredes poñer a proba aquí vos deixamos as pistas:\nPublicado por Biblioreboreda en 12:15 No hay comentarios:\nEtiquetas: DIA DO LIBRO 21\nDIA DO LIBRO: LER CON D\nCelebramos o día do libro, léndolle aos pequenos un conto moi, moi divertido.\nPublicado por Biblioreboreda en 12:13 No hay comentarios:\nEtiquetas: DIA DO LIBRO 21, Ler con D\nDÍA DO LIBRO: SESIÓN DE CONTACONTOS CON OLGA CUERVO\nComezamos celebrando o Día do Libro coa visita de Olga Cuervo que veu chea de contos para os nenos e nenas de infantil. Na biblioteca estiveron acompañándoa os alumnos de 4 anos mentres que o resto de aulas de infantil seguiu a sesión por Webex. Foi unha actividade moi chula que nos vai achegando, as poucos, a tan ansiada normalidade.\nMOITAS GRAZAS A OLGA POR VISITARNOS, PASÁMOLO XENIAL!!!\nEtiquetas: DIA DO LIBRO 21, sesión de contacontos da escola\nPublicado por Biblioreboreda en 12:35 No hay comentarios:\nAMPLIANDO O NOSO FONDO: LIBROS-CDS\nSeguimos ampliando o noso fonto bibliográfico con cousas que sabemos que vos encantan. Desta volta, temos unha nova colección de libros-cds moi marchosas para que desfrutedes dunhas boas ilustracións, unhas letras de cancións moi divertidas e, por suposto, moito ritmo.\nPublicado por Biblioreboreda en 9:21 No hay comentarios:\nEtiquetas: fondo bibliografico\nXa estamos de volta, con moitas ganas e cheos de novidades.\nA primeira que vos queremos contar é que os sextos están probando a plataforma de lectura online Ficción Express.\nÉ unha plataforma de lectura interactiva creada para mellorar a competencia lectora a través da participación. Cada 8 semanas se publican 3 libros diferentes por capítulos e dirixidos a tres etapas educativas distintas (terceiro ciclo de primaria, 1º e 2º da ESO e 3º e 4º da ESO). Os lectores poden participar na toma de decisións sobre como continúa a historia a través dos seus votos e falando cos escritores.\nUn xeito moi atractivo de ler e achegarse á literatura dun xeito dinámico e moi participativo.\nPublicado por Biblioreboreda en 9:13 No hay comentarios:\nEtiquetas: 3º ciclo, ficción express, fomento lectura\nHoxe celebramos o Día do Libro Infantil e Xuvenil e non hai mellor xeito de celebralo que lendo un bo libro.\nNa biblio do cole ou na biblio de Redondela tedes unha chea de opcións e se queredes darvos un agasallo, nas librerías da vila tedes o 10% de desconto.\nFELIZ DÍA DO LIBRO INFANTIL E XUVENIL PARA TOD@S\nEtiquetas: DIA DO LIBRO INFANTIL E XUVENIL


Eventos públicos – MAGIA EN LA MANGA\nMaxia na túa localidade!\nEn Magia en la Manga queremos levar o noso saber facer a todo tipo de eventos e a todos os públicos. Por ese motivo, temos un gran abanico de servizos para programar en festas locais, asociacións culturais, establecementos… segue lendo para descubrir toda a nosa oferta!\nA igualdade non ten truco é un espectáculo de maxia que procura promover a igualdade de xénero a través da arte do ilusionismo e das vivencias das mulleres ilusionistas.\nQue mellor maneira de descubrir os segredos do Camiño de Santiago que cunha gala de maxia con catro magos na que faremos un percorrido máxico polas mellores historias marabillosas arredor do Camiño.\nAcompañamos ao atoleirado mago Charles Munro nunha viaxe arredor do mundo totalmente en inglés para descubrir a importancia de coñecer e respectar outras culturas.\nHoxe toca... maxia!\nEspectáculos de maxia unipersoais a cargo dun mago de Magia en la Manga que non deixarán indiferente a ninguén. Ideais para o teatro ou auditorio da túa localidade!\nNo Nadal toca... maxia!\nEn Samaín toca... maxia!\nMoitas nenas e nenos senten moita curiosidade pola maxia e a moitas e moitos encantaríalles coñecer algúns dos segredos mellor gardados dos mellores ilusionistas. Que mellor maneira de aprender estes incribles trucos de maxia da man de auténticos magos profesionais!\nQuen quere ser mago?\nUn obradoiro de maxia para aprender a ser mago por un día! Os participantes farán trucos moi sinxelos pero que deixarán marabillados a calquera, con obxectos do día a día. Nunca é demasiado cedo nin demasiado tarde para adentrarse no mundo da maxia!


Vieiros: Galiza Hoxe - O goberno español tamén apoiará o software libre\nO goberno español tamén apoiará o software libre\nCreará un observatorio de fontes para favorecer o uso de aplicacións de código aberto das administracións públicas.\nRedacción - 13:40 03/10/2008\nTags: ministerio de industria observatorio software libre\nO software libre, e o camiño emprendido por Mancomún, o centro de referencia e servizos de fonte aberta, seguen a avanzar. O Ministerio de Industria vai crear un observatorio estatal de fontes para o software libre, co que se pretende impulsar o acceso e o uso desas aplicacións.\nSegundo anunciou a directora xerente do Centro Nacional de Referencia de Aplicación das TIC baseadas en fontes abertas (CENATIC), Carolina Grau, preténdese implantar este tipo de solucións nas administracións públicas e colaborar coas comunidades autónomas e as empresas. Forman parte do plan Estremadura, Andalucía, Cantabria, Asturias, Cataluña e Aragón.\nSegundo o secretario de estado de Telecomunicacións, Francisco Ros, o Estado Español é un referente "para Europa e para o resto do mundo" na dixitalización das administracións, nomeadamente no eido educativo.


Conferencia con José Antonio Vázquez Taín «Por que non aprendemos das nosas experiencias?». Lugo\nCultura\tXornadas e conferencias\tXeral\tGratuíta\n14-11-2019 14-11-2019 Conferencia con José Antonio Vázquez Taín «Por que non aprendemos das nosas experiencias?». Lugo Infórmate aquí sobre o último encontro do ciclo Educación s. XXI con Afundación\tSede Afundación Lugo Praza Maior, 16 / Praza Santa María, s/n. Lugo (Lugo) Afundación socioculturales@afundacion.org Europe/Madrid public true Engadir o calendario\nNo mes de novembro o xuíz José Antonio Vázquez Taín acompañaranos en Lugo na conferencia do ciclo Educación s. XXI. Será o día 14 de novembro na Sede Afundación de Lugo.\nEntrada gratuíta ata encher a capacidade. Inscricións en Ataquilla.\n«Por que non aprendemos das nosas experiencias?» é o título da conferencia en que Vázquez Taín se centrará na percepción da mocidade de que as súas vivencias nada teñen que ver coas dos e das súas antecesoras. Exploran desde a súa inmaturidade novos mundos, ignorando calquera experiencia previa por considerala inaplicable. Especialistas en Historia e Socioloxía, porén, repítennos que cada situación social ten sido vivida anteriormente. Cada crise é repetición de crises anteriores, cada perigo é reiteración de situacións de risco xa vividas polo ser humano e, así e todo, cada xeración perde unha parte dos seus membros por cometer erros que xa foran anunciados. Pola contra, a tecnoloxía transmítese de xeración en xeración sen problema, por que isto é así?\nVivimos nun mundo onde a información é case total e está ao alcance de todo o mundo. Como é posible entón cometer erros coma os da xuventude coas drogas, as redes sociais, etc.? Sería posible que houbese algunha linguaxe universal que permitise transmitir as experiencias vividas de xeración en xeración do mesmo xeito que se transmiten os coñecementos científicos ou tecnolóxicos?\nCICLO EDUCACIÓN S. XXI\nDesde Afundación poñemos en marcha este programa de conferencias para dar a coñecer as últimas tendencias, estudos e teorías sobre a aprendizaxe a toda a comunidade educativa, nais e pais, estudantes, docentes e público en xeral. Grandes especialistas xa pasaron polas nosas sedes nas distintas cidades galegas: David Bueno, Xuxo Ruiz, Sergio Castro "Profesor10demates", José Torres, Belén Colomina, Anna Sans, Anxo Carracedo, Jorge Soto, Margarita Pino, César Bona, Javier Urra ou Hernán Aldana. Un enfoque profesional que serve de apoio a familias e á área académica, dando a coñecer varios prismas e metodoloxías.


O concello coloca botóns de proximidade para oito semáforos en catro cruces da vila que entran en funcionamento hoxe | Xornal Galicia Sur\nOs botóns están colocados nos semáforos de tres cruces da vila. Un deles na Avenida Domingo Bueno, nº 2, á altura da cafetería “Scala”. Tamén na mesma avenida, nos semáforos sitos diante do Centro Cultural\nMunicipal e Biblioteca. E na rúa Antonio Palacios na intersección coa rúa Pérez Leirós. Quedan por colocarse noutros dous semáforos na rúa Antonio Palacios, fronte ao Instituto Pino Manso, pero agardarase a que conclúan as obras de ampliación de beirarrúas que están a facerse.\njulio 9, 2020\ten Concellos, O Porriño\nenero 8, 2016\t0 comments 900 visitas\nabril 18, 2020\t0 comments 85 visitas\nA concellería de Educación informa que para evitar que as familias saian á rúa, entrégase ...\nO concello de Tui lamenta o pasamento de Luís López\nagosto 3, 2020\t0 comments 15 visitas\nPimentel, presidente do Club Hípico Equigalia O Concello de Tui quere expresar as súas condolencias ...


OS SOCIALISTAS TILDAN DE “CRECEPELO” OS ANUNCIOS SOBRE INNOVACIÓN DA XUNTA - Xornal Galicia\n06 Febrero 2018 4907 votos\nAbel Losada acusa ao goberno de “tomarlle o pelo aos cidadáns” ao prever un gasto en I+D do 1,7 por cento do PIB cando a realidade limítase ao 0,87\nO portavoz de Economía, Industria e i+d+I do Grupo Socialista, Abel Losada, criticou hoxe que o goberno galego sexa “capaz de vender crecepelo” ao falar do gasto en innovación. Así o dixo na comparecencia do conselleiro de Industria no Parlamento para dar conta do Plan Galicia Innova 2020, que os socialistas consideran “unha mezcla do Mago de Oz e Alicia no País das Marabillas”.\nLosada reclamoulle “prudencia” ao goberno galego e criticou os anuncios “irreais” de esforzo en I+D, que lembrou que foi á baixa dende a chegada de Feijóo, pasando do 1,02 por cento no goberno de Touriño ao 0,87 actual. Considera un “brinde ao sol de absoluto calibre” que comezaran dunha previsión do 2 por cento do PIB que despois “tiveron que rebaixar” ata o 1,7, que resulta “imposible” co investimento previsto.\nO deputado socialista advertiu ademais que o goberno galego “estase tirando da moto” cando fala dun investimento de 500 millóns de euros en innovación por parte das empresas cando “se trata da suma do investimento público e privado”. Ademais, acusou á Xunta de impulsar a compra pública innovadora ata o punto de absorber o 40 por cento de todo o Estado para “bascular a favor do ámbito privado”.\nViaxe a Israel\nAbel Losada reclamoulle ao conselleiro que “deixen de tomarlle o pelo aos cidadáns, e ironizou coa recente viaxe a Israel do presidente da Xunta, no que visitaron unha plataforma de investimentos que recada fondos para start-ups israelitas. Preguntoulle “que investidores galegos e que sectores estaban incluídos entre as start-up de Israel”, un país no que, lembrou, invisten o 4,1 por cento en I+D+i.\nFixo un relatorio dos “enganos” do goberno galego nas previsións dos plans estratéxicos e os programas de innovación, como o caso do I2C, no que “presumiron de gastar 300 millóns de euros entre 2011 e 2016, pero esqueceron que deixaran 120 sen executar”. Apuntou tamén o Programa Oportunius, que conseguiu “tan só 2 investigadores retornados” a Galicia.\nLosada acusou ao PP de impoñer un modelo de crecemento económico “low cost para os traballadores”, xa que de acordo co informe da Fundación BBVA, que sinala que o crecemento económico de Galicia compaxínase co crecemento do emprego “menos da metade que no conxunto do Estado”. Advertiu que os salarios “perden peso” no PIB de Galicia “con e sen innovación”, e sinalou que “se o crecemento non vai aos salarios, dende logo vai aos beneficios empresariais”.


Programación cultural de primavera 2019\nVI Circuito "CORRE A ESTRADA CORRE"\nAxudas comerdor escolar 2018/2019\nII Edición do curso de acompañante de Transporte e Comedor Escolar\nO Concello da Estrada a través da Concellería de Promoción Económica, Emprego e Comercio organiza a II EDICIÓN DO CURSO DE ACOMPAÑANTE DE TRANSPORTE E COMEDOR ESCOLAR.\nA formación dirixida á persoas en situación de desemprego e empadroadas na Estrada forma parte das accións enmarcadas dentro do plan de formación propio do Concello da Estrada para o ano 2018 e a súa realización supedítase a que foi unha das accións formativas máis demandadas polas persoas que achegaron suxerencias de formación ao abeiro da convocatoria que o departamento de emprego fixo público nas pasadas semanas.\nA formación é un dos piares básicos das políticas activas de emprego impulsadas desde a nosa administración. conscientes da impronta necesidade dunha maior cualificación profesional que require o actual mercado de traballo.\nComo novidade esta formación inclúe ademáis da capacitación para exercer as profesións de acompañante de transporte e comedor escolar, a obtención do certificado de manipulador de alimentos.\nA empresa adxudicataria da formación será a consultora Sinerxia, a cal aportou a oferta máis vantaxosa.\nA formación terá un carácter presencial e unha duración total de 16 horas, a desenvolver en catro sesión previsiblemenenta na primeira quincena do mes de abril.\nO concello da Estrada subvencinará o curso , sendo o prezo por alumno de 67€ dos cales o concello asumirá máis do 50%, quedando o custe total por persoa en 30 €.\nA adxudicación das prazas realizarase por rigurosa orde de inscrición tendo prioridade as persoas que xa se anotaran na edición anterior e que quedaron na listaxe de reserva.\n* Nota importante: Só se terán en conta as solicitudes que se acheguen a este enderezo electrónico.\nPara recibir máis información poden poñerse en contacto co departamento de emprego da Fundación Cultural no teléfono 986 570 997.


Descargar GatherNote APK por Android\nDe balde Descargar por Android (33.40 MB)\nGatherNote é unha aplicación para tomar notas que podes usar se queres converter o teu dispositivo móbil nunha ferramenta que poida satisfacer todas as túas necesidades de toma de notas.\nGatherNote, unha aplicación que podes utilizar nos teus smartphones e tabletas mediante o sistema operativo Android, é unha aplicación desenvolvida tendo en conta as necesidades das distintas profesións. Normalmente, ao tomar notas no noso dispositivo Android, só podemos introducir textos nestas notas. Pero GatherNote pode facelo engadindo fotos e gravacións de audio. Deste xeito, podemos crear notas máis detalladas e explicativas dos nosos proxectos.\nO bo de GatherNote é que cando fas unha foto do teu proxecto, permíteche engadir marcas, dimensións e dimensións a esas fotos. Con GatherNote, as notas que tomes pódense gardar de forma organizada. Con etiquetas, podes categorizar as túas notas e facelos aínda máis accesibles.\nGatherNote pode importar ficheiros PDF. GatherNote é a solución ideal para tomar notas para axentes inmobiliarios, enxeñeiros, arquitectos, equipos de servizos técnicos, urbanistas, deseñadores e usuarios de investigación científica.\nTamaño do ficheiro: 33.40 MB\nProgramador: Magenium Solutions


Galicia Confidencial (GC) - Información sobre Mir\nComesaña pide "celeridade" ao Estado coa aplicación do plan de acción para o reforzo da Atención Primaria\n"O Goberno central debe revisar as unidades formativas do MIR, para así poder formar un maior número de facultativos", incidiu Comesaña.\nFeijóo fala de convocar un MIR extraordinario con 1.000 prazas para médicos e pediatras de Primaria\nTamén pediu que as comunidades con vacantes de exercicios anteriores "poidan sacalas todas", polo menos nos casos das autonomías que "cumpren" cos criterios de consolidación fiscal.\nSanidade ofrece un 60% da atención presencial ante a oposición que reclama o contacto médico-paciente\nAo conselleiro de Sanidade tamén se lle preguntou polas listas de espera na atención primaria. "Que vai facer coas listas de espera?, cal é a folla de ruta para a atención primaria?".\nOs membros do comité para o novo modelo residencias coñeceranse segundo avancen os traballos, di o PP\nA Cámara autonómica demandou ao Estado a convocatoria dun MIR extraordinario e a creación da figura de titores en medicamento familiar e comunitario para facer fronte ás "carencias" do sistema sanitario galego.\nO PSdeG reclama á Xunta un plan para que os médicos formados en Galicia permanezan no Sergas\nJulio Torrado sinala que a "lamentable" política de recursos humanos da Consellería está a "expulsar da comunidade aos profesionais sanitarios que se forman nela".\nO PPdeG pide unha convocatoria extraordinaria MIR para médicos de familia como solución "a medio prazo"\nUn destes "problemas" é o "déficit de médicos de familia", que obedece a "distintas circunstancias" segundo o portavoz parlametario do PPdeG, Pedro Puy.\nO Parlamento Galego retomará a actividade cun pleno sobre o baleirado de encoros\nA inciativa de debate foi proposta polos tres grupos. Tamén comparecerá Román Rodríguez, cuxa carteira --Educación-- está a ser criticada polo recorte de docentes.\nO Colexio de Médicos de Pontevedra contrario a un "MIR exclusivamente catalán"\nApela á "sensatez" e pide que "esta pretensión sexa rexeitada por todas as forzas políticas tanto autonómicas como centrais".\nFeijóo volve urxir un MIR extraordinario mentres anuncia que Galicia ofrece 543 prazas MIR\nO presidente recalca que a Xunta esgota o límite permitido na "maior" das convocatorias feitas ata o momento.\nComesaña sobre o que cobran os médicos: "60.000 euros constitúe un soldo digno"\nTorrado (PSdeG) asegura que "non todo é diñeiro" e denuncia a "inestabilidade e precariedade" pola "contratación torticeira" e que o Sergas funciona "grazas aos seus profesionais".\nManifestación este martes dos MIR fronte ao Ministerio de Sanidad para protestar pola adxudicación de prazas\nAs reunións que mantiveron o colectivo MIR e o Ministerio de Sanidade, a última o 4 de xuño, non conseguiron aínda chegar a bo porto e, a pesar das queixas e denuncias das persoas aspirantes, a última alternativa que propuxo o Ministerio non mellora a situación, segundo os manifestantes.\nCESM Galicia chama a facultativos e a MIR a participar na mobilización contra o sistema de elección de praza\nConsideran que os cambios da resolución continúan a ser "insuficientes" e non garanten "os dereitos dos futuros especialistas".\nA Cámara galega pide ao Goberno central que habilite a elección presencial de prazas MIR\nA iniciativa saíu adiante coa abstención do PSdeG e BNG.\nO PPdeG pide habilitar a elección presencial de prazas para o MIR\nSolicita ao Goberno que poña en marcha "cantas medidas sexan pertinentes para garantir a transparencia, igualdade de condicións e seguridade" ante a pandemia da covid-19.\nCESM Galicia apoia a concentración contra o proceso de elección telemático das prazas MIR\nDi que este sistema dificulta a clasificación de miles de prazas por hospital e especialidade.\nO deputado Néstor Rego insiste na necesidade de eliminar a taxa de reposición.\nSentadas miña nai e máis eu, convivintes, arredadas por unha fita de plástico de obra, reparei no home da cadeira que tiña de fronte pois me lembrou ao agrimensor K. luitando desesperadamente por acceder ás autoridades deste castelo, centro de saúde dun sistema sanitario kafkiano.\nA doutora Antía Fernández Pombo está actualmente centrada en áreas como a diabetes mellitus e novas tecnoloxías aplicadas a esta enfermidade.\nO Sergas anuncia case 500 prazas MIR, a "maior oferta de prazas" de formación sanitaria en Galicia\nTamén se oferta o 100% das prazas acreditadas nas especialidades de Pediatría.\nSánchez anuncia 10.001 novas prazas de MIR, enfermaría e farmacia para o 27 de marzo\nO Ministerio de Sanidade destaca que se trata dun incremento "histórico" da oferta de prazas.\nA Xunta resta importancia ao gromo de Ourense e di que está "lonxe" do confinamento\nMentres, o alcalde da cidade, di que está ao "bordo" do confinamento. O Sergas descarta, polo momento, que se poña en marcha a figura do enfermeiro escolares, aínda e estuda ter médicos sen praza MIR como "apoio" de especialistas.\nO Sergas: "A Atención Primaria nunca se parou... nin durante a primeira onda da pandemia"\nDestaca que entre os médicos de familia e pediatras "o paro é cero" en todo o Sistema Nacional de Saúde.\nExpresa o seu apoio ás demandas do MIR doutras CCAA e avisa de que estará "alerta" en Galicia.\nO sindicato médico pide ao PPdeG "acabar coa precariedade laboral"\nOutras demandas do sindicato médico céntranse en promover a conciliación "dun modo efectivo" e implantar a xornada de 35 horas.\nGalicia en Común apela a converter os aplausos en medidas que melloren as condicións dos sanitarios\nA Confederación de Sindicatos Médicos de Galicia solicita á formación que "medie" para que o Goberno aumente as prazas MIR.\nProfesionais sanitarios conclúen a súa formación como internos residentes na área sanitaria da Coruña e Cee\nA estes profesionais ofrecéuselles este mércores un acto de despedida coa presenza dos médicos internos residentes.


O PP elixe a Elena Muñoz como candidata ás municipais após renunciar Guerra\nRedacción | @VigoDixital | 30 de enero de 2015\nElena Muñoz, candidata do PP en Vigo (Foto: Xunta)\nOcupou numerosos cargos técnicos en materia económica dende a era Fraga até que en 2012 sucedeu a Fernández Currás como conselleira de Facenda.\nA conselleira de Facenda, Elena Muñoz, será a candidata do PP ás eleccións municipais de Vigo. Así o confirmou a prensa local e varias axencias, que sinalan que a elección estivo pendente da decisión de Javier Guerra, ex conselleiro de Economía, empresario millonario e antigo edil na corporación local, rexeitou unha oferta de última hora do presidente da Xunta, que trataba de evitar o que finalmente pasou.\nUnha crise no seu goberno, que perderá tamén ao titular de Educación e Cultura, Javier Vázquez, como alcaldable en Ourense. Guerra xa rexeitara dúas ofertas anteriores e Muñoz non estaba convencida. Pero a negativa do ex conselleiro precipitou a decisión de Alberto Núñez Feijoo, que afronta a quinta saída do seu gabinete nos últimos tres anos.\nA súa carreira circunscríbese á Administración galega, dende a era Fraga, en perfís técnicos en departamentos económicos.\nElena Muñoz é un perfil pouco mediático, alonxado da prensa. A súa carreira circunscríbese á Administración galega, dende a era Fraga, en perfís técnicos en departamentos económicos. Medrou á sombra de Marta Fernández Currás, que en 2012 foi designada por Rajoy como secretaria de Estado de Orzamentos e Gastos. Muñoz sucedeuna entón como conselleira de Facenda.\nCurrás comandou as políticas de axuste e de recortes da Xunta, onde destacou Muñoz como alumna aventaxada. Agora terá que liderar a candidatura do PP en Vigo, en medio da crise da Xunta, a meses das autonómicas, e da corporación local. Chema Figueroa, que hai meses sabía que non sería o cabeza de lista, confirmou en rolda de prensa que a candidatura de Muñoz contou co aval político de Feijoo e Rafael Louzán.\nPuede ver este artículo en la siguitente dirección http://vigodixital.opennemas.com/articulo/cidade/pp-elixe-elena-munoz-ideologa-recortes-da-xunta-candidata-municipais/20150130164505000830.html


Outro idioma é posible |Galaxia | LG3 | O soportal da Literatura Galega\nOutro idioma é posible Escritor/a: Teresa Moure\nPuntuación: 2.4/5 (44 votos)\nConvocado por Editorial Galaxia co patrocinio de Unión Fenosa, o Premio Ramón Piñeiro de Ensaio 2004 foi para "Outro idioma é posible", de Teresa Moure. O subtítulo do libro,."Na procura dunha lingua para a umanidade", xa anuncia o obxectivo deste ensaio: a proposta dunha lingua artificial que favoreza os intercambios culturais sen prexudicar a lingua propia de cada comunidade e sen minguar o respecto por todas as culturas do mundo.\nNos últimos anos, o sensible incremento das comunicacións a distancia e a universalización do coñecemento reclaman unha lingua que supere as barreiras entre comunidades, mais ata hoxe ningunha institución con competencias mundiais se pronunciou sobre cal debe ser esa lingua que se usará nos contactos internacionais. "Outro idioma é posible" pretende chamar a atención sobre o feito de que en todo o mundo se impón acrlticamente o inglés, colocándose nunha situación de privilexio.\nTeresa Moure salienta no seu ensaio que as dificultades para a comunicación poden salvarse con mecanismos que non respondan aos intereses ideolóxicos da globalización e o pensamento único. O máis orixinal deles, e tamén o máis silenciado, consiste no uso dunha lingua artificial, construída deliberadamente para a comunicación internacional. Esa é a única posición ética en materia lingüística: o compromiso coa lingua propia de cada comunidade e o respecto cara a todas as culturas do mundo. Dese xeito garántese a pervivencia das pequenas linguas do mundo, hoxe ameazadas pola uniformidade dominante.\n» Título: Outro idioma é posible\n» ISBN: 84-8288-804-8


CIG-Autonómica reúnese coas forzas que concorren ás eleccións en demanda da recuperación de dereitos do persoal público - CIG: Confederación Intersindical Galega\n06 Xullo 2022 22:10\nCoa responsabilidade de ser a primeira forza sindical na administración xeral da Xunta de Galiza, a CIG-Administración Autonómica reuniuse nos últimos días coas formacións políticas que concorren ás vindeiras eleccións galegas. BNG e Galiza en Común coincidiron en que a política neoliberal imposta nesta década co obxectivo de reducir o déficit público e a administración pública á súa mínima expresión é a causa primeira de todos os problemas aos que agora se enfronta a administración pública galega.\nAsí o explicou a responsable nacional, Zeltia Burgos, para quen a escusa da crise económica serviu para entregar os servizos públicos a empresas privadas. “Autoimpuxéronse normas e taxas de reposición que fixeron imposible contratar persoal e facer procesos selectivos, tanto para o recrutamento interno como externo”.\nNeste sentido, Burgos lembra que o capítulo de persoal é aínda hoxe a fonte de onde aforrar, “recortando retribucións ou conxelando dereitos de promoción que poderían dar melloras retributivas”. O mesmo sucede coa renuncia a substituír e cubrir ao persoal, ou dar os axeitados descansos ao persoal traballador por falta de contratación.\n“De aí que o primeiro para o BNG tamén pase por recuperar o emprego público aos niveis da década pasada e reforzar os servizos públicos de atención aos cidadáns”. Xunto a isto sinalou que “para CIG é clave un plan de mellora que axeite os dereitos dos empregados públicos ao modelo europeo”.\nDerrogación da Lei de Medidas de 2012\nEntre outras, e para comezar, coincidiron na necesidade de derrogar urxentemente a lei de medidas de 2012, “a lei dos recortes que segue vixente aínda que os datos económicos hai meses que se anuncian positivos” e na necesidade da recuperación do poder adquisitivo do persoal empregado público e de liñas de axuda como o Fondo de Acción Social.\nSobre estas cuestións explicou que “En Galiza en Común mostráronse abertos a introducir as propostas da CIG no programa e salientaron tamén a falla de servizos que desenvolvan políticas activas no rural e no monte galego”.\nNeste sentido sinalou que na xuntanza co Partido Popular, aínda que non se comprometeron a incluílas directamente si dixeron estudar as propostas. “Falámoslles da necesidade dun cambio de rumbo nas políticas públicas que afectan aos empregados públicos, que tras unha década de recortes supoñen perda de dereitos, perdas retributivas e perda de emprego. Destacamos a falla de implantación real das medidas de conciliación ou a ausencia sequera do I Plan de Igualdade para o persoal da Xunta de Galiza, ou a necesidade da diminución da xornada ás 32 horas”.\nRespecto do PSOE sinalou que recalcaron a necesidade de implementar máis teletraballo na Xunta e indicaron como prioritaria unha Lei de Emprego Publico para Galiza que non requira parcheos constantes e sexa produto da negociacion colectiva.\nA este respecto explicou que “desde a CIG reiteramos a todos os partidos a necesidade dunha carreira profesional con carácter universal que non exclúa a ninguén cunha mellora das contías e redución dos tramos. A cobertura urxente de baixas e vacantes e procesos selectivos coa totalidade das prazas, concursos de traslados permanentes e garantías laborais previas aos procesos de funcionarización cun Acordo de condicións de traballo”.\nAdemais disto insistiron na necesidade da derrogación urxente da reforma das pensións e a xubilación parcial anticipada para persoal laboral e funcionario e en que “non se pode aguantar mais cunha administración tan lenta e obsoleta na relación co seu persoal e pulamos por servizos públicos áxiles e eficaces que teñan ao seu persoal como o maior valor”.\nOs comités de Política Social demandan a recuperación de dereitos\nO pasado día 3 de marzo taméns e reuniu o Comité Intercentros do persoal laboral da Xunta de Galiza cos catro comités provinciais da consellaría de Política Social cun punto único na orde do día referido ao “posicionamento dos grupos parlamentarios de Galiza con respecto á recuperación dos dereitos perdidos durante os últimos anos”.\nNesa mesma xornada estaba xa programada unha xuntanza co BNG, que se comprometeu a facer efectiva esa devolución de dereitos. Celebráronse tamén xuntanzas co PP, que pediu que se lles trasladaran por escrito as demandas e comunicou a súa intención de compensar o traballo en festivos e co Grupo Común de Esquerda, manifestou a súa disposición a traballar pola recuperación deses dereitos.\nEntre outras demandas, os comités demanda, ademais da derrogación da Lei 1/2012, a reposición do artigo 19 e o redimensionamento dos cadros de persoal da consellaría de Política Social.\nDe non atender as súas demandas anuncian desde carteis denunciando a falta de compromiso, concentracións nos centros de traballo e mesmo unha manifestación en Compostela cun percorrdio que iría desde o edificio da Xunta e o Parlamento galego.


O Goberno de Cabana de Bergantiños apoia un parque eólico contra o que loita a veciñanza\nA asociación ecoloxista Petón do Lobo critica que o alcalde de Cabana de Bergantiños, José Muíño (PP), encargara dous informes técnicos “con cartos de todas as veciñas e veciños” para apoiar un proxecto eólico de Fenosa Wind na serra do Gontón.\nA pesar dos reparos iniciais dos distintos departamentos da Xunta de Galiza, o proxecto eólico Mouriños, impulsado por Fenosa Wind (agora Naturgy), finalmente salvou os obstáculos de afección ao patrimonio cultural, arqueolóxico e paisaxístico e prosperará no alto da Fernandiña, informa a asociación ecoloxista Petón do Lobo. Farao con só tres eólicos, dos catro inicialmente previstos, co cal, Cabana de Bergantiños non percibirá diñeiro ningún en concepto de canon eólico.\nAo longo da tramitación administrativa que descrebe a Declaración de Impacto Ambiental formulada pola Dirección Xeral de Calidade Ambiental e publicada a pasada terza feira no DOG, o concello de Cabana de Bergantiños, a instancias do Goberno local, encargou dous informes a unha empresa “talvez temeroso de que o proxecto de Fenosa non prosperase”.\nNo primeiro dos informes municipais conclúese que o estudo ambiental redactado pola empresa promotora “… ofrece a información suficiente (inventario ambiental, identificación e valoración de impactos, estudo de ruídos, sinerxías, de avifauna e quirópteros, de elementos arqueolóxicos, etcétera) para garantir que as obras analizadas non supoñan un impacto ambiental inaceptable”.\nNo outro informe, encargado posteriormente, volve apuntarse que hai “… información suficiente para garantir que as obras non supoñan un impacto ambiental inaceptábel”.\nPetón do Lobo ve “falta de obxectividade” nos informes que achega o Concello, “xa que a empresa redactora ten intereses na xestión da auga municipal e outros contratos dos que resultou beneficiaria” e di que a súa intervención “foi decisiva para a aprobación do documento ambiental”.\nA asociación ecoloxista advirte de que o proxecto de Fenosa “vai supoñer unha grave desfeita do patrimonio cultural e arqueolóxico, e unha catástrofe sen precedentes na historia da comarca de Bergantiños polo seu impacto significativo sobre a paisaxe e o declive do turismo, se temos en conta a relevancia paisaxística, arqueolóxica e ambiental da zona afectada”.\nparque cabana eólico bergantiños\nAs ratas conquistan a cociña do hospital de Ourense, xestionada polo Sergas\nO debuxante Kiko da Silva demandará o PP\nLuis Villares non se presentará ás eleccións e abandonará a política\nA tormenta de Pemex tamén salpica o círculo de confianza de Feixoo\nO Estrela Vermelha, campioas da Liga Galega de fútbol gaélico\nO eucalipto coloniza máis de 30.000 hectáreas de terras agrarias en Galiza\n#Sermos309: Elas tamén son mártires: as rapadas e violadas\nOs 5 castros máis salientábeis da Galiza que debes visitar\nEncausadas na ‘Operación Jaro’ reúnense con CCOO\nInvestigadores da USC avanzan no descubrimento de novos fármacos antitrombóticos


Óscar Senra, da cooperativa MaOs: “A innovación cultural é facer unha achega máis social e participativa aos proxectos” | Rede EUSUMO\nÓscar Senra, da cooperativa MaOs: “A innovación cultural é facer unha achega máis social e participativa aos proxectos”\nA idea de facer unha cooperativa agromou en 2012. Cales foron os seguintes pasos ata chegar a MaOs?\nHai tempo que non respondo a esta pregunta, así que preciso pensala (risas). Empezamos a miña compañeira María e eu. Cada un tiña o seu respectivo traballo, pero non eran especificamente da nosa área ou o que realmente queríamos facer. Tiñamos un interese común na etnografía, no traballo de campo, na antropoloxía e na xestión cultural en xeral. Tras numerosas conversas, chegamos á conclusión de que estaría ben intentalo. Despois démonos conta de que nos faltaba un terceiro perfil profesional e pensamos en Xiana, a nosa terceira socia, unha xornalista que nos completaba moi ben. E decidimos despois que a nosa figura empresarial ideal sería a cooperativa, porque ten unha estrutura horizontal, igualitaria. Decidido isto, concretamos unha batería de proxectos que nos gustaría facer, non tanto pensando se nos reportarían moitos cartos e na viabilidade, senón centrándonos no que queríamos facer. Máis adiante seleccionaríamos o que nos parecía máis viable.\nRecibimos unha axuda da Xunta de Galicia pola incorporación á cooperativa dos socios promotores. Tivemos moita sorte porque logramos un primeiro proxecto que realizamos conxuntamente con outra cooperativa, Feitoría Verde, que foi o “Rural Activo” en Pontevedra. Este foi o proxecto que impulsou definitivamente MaOs.\nSodes un equipo con perfís profesionais variados. Traballades sempre xuntos nos proxectos achegando as vosas visións?\nSi, normalmente traballamos todos no mesmo proxecto, aínda que cada proxecto ten unha persoa coordinadora.\nAs vosas accións sempre teñen como obxectivo que a sociedade galega entenda o patrimonio cultural. Como se consegue iso e que entendedes por innovación cultural?\nIncluímos o concepto de innovación porque queríamos desvinculalo do que é a innovación tecnolóxica. Pensamos que o noso proxecto tiña que facer algo distinto e, no caso do patrimonio cultural, optamos por facer unha achega máis social e participativa. De todas formas é unha cuestión metodolóxica, xa que todos os proxectos parten de entrevistas coas persoas, que son as que definen o que é patrimonio ou non. Partimos dunha perspectiva diferente, non só dos Plans Xerais de Ordenación Municipal (PXOM) catalogando o patrimonio material, senón que queremos centrarnos no patrimonio inmaterial e en traballos de memoria onde son as persoas as que escollen o que é relevante para elas. Para nós isto xa é innovación.\nQue proxectos destaca dos realizados ata agora?\nO máis importante en todos os niveis foi o do Patrimonio do Xurés, un proxecto que realizamos con Feitoría Verde. Foi unha licitación da Consellería de Medio Ambiente que tivemos a sorte de gañar. Consistiu nun proxecto de sete meses no que tiñamos que elaborar publicacións, documentais, que fixemos a medias con Illa Bufarda, e outros materiais. Foi un traballo moi intensivo e enriquecedor e cremos que o resultado final foi bo, xa que a xente sentiuse identificada. Outro proxecto que consideramos moi importante é “A memoria das mulleres”, do Concello de Pontevedra, no que somos só unha parte do equipo xeral. Xa levamos tres anos traballando neste proxecto, participamos nas súas publicacións, fixemos contidos, pero sobre todo, o máis importante foi o traballo de campo, entrevistando ás mulleres das parroquias do Concello.\nE os proxectos en marcha e en previsión?\nAcabamos de comezar un proxecto moi bonito que se chama “Pontevedra Literaria”, cuxa finalidade é elaborar un inventario e un mapa literario do Concello de Pontevedra. Agora mesmo estamos rematando o proxecto “Arrolos de Rianxo”, no que o traballo de campo é realmente importante, porque estamos recollendo arrolos que se cantan no Concello, catalogándoos para que, no futuro, se edite un disco musical con eses arrolos para fomentar o seu uso entre a poboación, que é algo que está quedando en bastante desuso.\nEn que estado se atopa o proxecto “Granxa de Servizos”?\nFoi a primeira idea que tivemos. MaOs naceu co obxectivo de non ser unha empresa que queira medrar, senón unha plataforma que queira colaborar con outras empresas e persoas autónomas. Tiñamos moi boa relación con cooperativas como Feitoría Verde e En Común, polo que, a través de Granxa de Servizos, distintos profesionais podíamos intercambiar servizos dunha forma amable, non competitiva, presentarnos conxuntamente a proxectos e ampliar a nosa oferta á clientela. Moitos proxectos e colaboracións saíron de aí. Leva un tempo parada pero con intención de retomala un pouco máis adiante.\nSodes unha cooperativa con sensibilidade e que participa noutras iniciativas e entidades, como foi no seu día Ugacota e agora Espazocoop.\nGústanos estar en rede e colaborar o máximo posible. Neste momento, debido á nosa gran carga de traballo, colaboracións con entidades e proxectos colectivos como Espazocoop, Batefogo e Reas Galiza, son puntuais, pero sempre estamos dispostos a participar neste tipo de iniciativas. Tamén somos socios de Eticom, unha cooperativa de telefonía ética.\nRecomendaría a economía social como fórmula empresarial?\nSi, creo que, se queremos construír unha sociedade máis xusta, equilibrada e igualitaria, é necesario apostar pola economía social e solidaria. Como membros de MaOs, o primeiro que facemos é mirarnos no espello e intentar ser o máis xustos connosco de forma que así o sexamos cara a sociedade. Intentamos ter unhas condicións boas de traballo e partir da xustiza interior.\nVenres, 17 February, 2017 - 11:30


DESCARGA A VERSIóN MáIS RECENTE DE MUSIC2PC - OPINIóNS DO PROGRAMA - 2019\nOs ficheiros DLL son bibliotecas de ligazóns dinámicas que permiten optimizar e acelerar Windows compilando datos. Por desgraza, moi poucos programas poden xestionar este tipo de ficheiro. Unha destas aplicacións é o cliente DLL-files.com.\nBusca de ficheiros\nUnha das principais funcións do cliente DLL-files.com é buscar erros relacionados con DLL, cuxa causa é que falta un ficheiro ou se modificou incorrectamente. Para buscar, insira o nome do ficheiro perdido ou de problema ou parte do nome.\nDespois de atopar os ficheiros de problema usando esta utilidade, pode resolvelos facilmente. O cliente DLL-files.com ofrecerá o ficheiro requirido desde o seu propio almacenamento en liña na nube e substituílo polo obxecto problemático. Ao seleccionar a DLL ideal, o programa ten en conta a versión de Windows ea súa profundidade de bits (32 ou 64 bits).\nNeste caso, a instalación do ficheiro seleccionado faise cun só clic, o que aforrará significativamente o tempo e os esforzos dos usuarios. O programa fai todo por si só. Realiza non só a instalación do ficheiro no seu lugar no disco duro, senón tamén o seu rexistro no rexistro do sistema.\nPara usuarios máis experimentados, é posible cambiar a "Vista avanzada". En contraste co modo de visualización sinxela, no que o propio programa selecciona a versión óptima do ficheiro DLL dun sistema operativo específico, ao usar a vista avanzada, todas as versións do ficheiro desexado móstranse nos resultados da busca e o usuario determina que instalar.\nAdemais, usando a vista avanzada, o usuario pode designar o camiño onde instalar o obxecto.\nRestaurar dende a copia de seguridade\nDespois de cada operación, gardarase unha copia de seguridade do ficheiro antigo na sección do programa. "Historia". Así, aínda que algo salga mal, sempre se pode restaurar.\nInterface fácil de usar e intuitiva;\nMultilingüe (incluído o ruso);\nSoporte para todas as versións modernas da liña de Windows;\nA capacidade de crear unha copia de seguridade.\nO programa paga e a versión de proba ten limitacións significativas;\nPara funcionar, ten que ter unha conexión a Internet.\nO programa cliente DLL-files.com é unha ferramenta moi sinxela e moi cómodo para corrixir erros relacionados co funcionamento das DLL. Debido á posibilidade de cambiar de modo, é adecuado tanto para usuarios avanzados como para aqueles usuarios cuxo coñecemento é relativamente limitado. O único grave inconveniente é que se paga a versión completa da aplicación.\nDescarga a versión de proba do cliente DLL-files.com\nComo arranxar o erro coa falta de xanela.dll Recuperar os meus ficheiros Corrixir problemas coa ausencia de zlib1.dll Tenda de clientes\nDLL-files.com Client é unha solución de software completa para traballar de forma eficiente con bibliotecas de enlaces dinámicos (DLL), atopar, corrixir, substituír e restauralos.\nMira o vídeo: Music2PC Tutorial (Decembro 2019).


O lema 'Por nós, por todas' vestirá a balconada da Deputación de Pontevedra para reivindicar a igualdade - Pontevedra Viva\nPresentación da programación do 8M\nXoves 27 de Febreiro, 2020 ás 14:00 do Xoves 27 de Febreiro, 2020\nPresentación dos actos do 8M\nAs escritoras Isabel Blanco e Silvia Pernas\nA presidenta da Deputación, Carmela Silva, presentou os actos que se van desenvolver durante todo o mes de marzo por mor da celebración do 8 de marzo (8M), Día Internacional da Muller. Silva amosou a súa indignación polas trece mulleres asasinadas por violencia machista no que vai de ano, tildando esta situación de "dramática". Entre os actos, haberá exposicións, encontros de mulleres e literarias, concertos e un ciclo de cine.\nOs actos comezarán o luns 2 de marzo coa exposición 'Rompe e xoga en igualdade' en Tui, no edificio Área Panorámica, e poderá visitarse ata o 14 de abril.\nO martes 3 de marzo organizaranse dous actividades no Castelo de Soutomaior. A primeira, será a plantación de camelias nos xardíns do castelo, ás 12:00 horas. Rexistrarase unha nova camelia, chamada María Vinyals, unha flor con multitude de pétalos e de cor vermella, que muda a cor lila, a cor do feminismo, cando está completamente aberta. Ademais, vaise crear un xardín de camelias denominado 'Con nome de muller'. Nel, xunto a camelia María Vinyals, iranse plantando camelias que se bautizarán con nomes de mulleres recoñecidas como, por exemplo, Rosalía de Castro. Vanse convocar a grupos de escolares para que participen na plantación das camelias co obxectivo de "plantar igualdade entre a mocidade", segundo palabras de Silva.\nNa sede da Deputación en Vigo ás 20:00 horas, o mércores 4 de marzo haberá unha acción de diálogo entre mulleres literarias na que se van mesturar os xéneros narrativo, dramático e poético.\nEntre o xoves 5 e o luns 9 de marzo levarase a cabo un ciclo de cinema na sede da Deputación de Vigo con tres proxeccións, todas as 20:00 horas. O día 5 'Ouaga Girls', o día 6 'Visións' e o día 9 'Un home e unha muller', películas que poñen en valor a loita pola igualdade entre homes e mulleres.\nO venres 6 de marzo colgarase ás 11:15 horas na balconada do Pazo Provincial de Pontevedra e na sede da Deputación de Vigo unha gran pancarta co slogan de este ano 'Por nós, por todas'. Ás 11:30 horas, no vestíbulo da Deputación de Pontevedra levarase a cabo o acto central que co título de 'A fortaleza da razón', e tratarase da colocación dunha gran instalación que Silva cualificou como rompedora, sorprendente e vangardista. Aínda que non deu moitos detalles, esta acción falará de mulleres poderosas e libres, na que mostrarán a súa repulsa en contra dos negacionistas.\nO sábado 7 de marzo tamén no Pazo Provincial, o XIII encontro da muller xorda. Silva afirmou que "se todas as mulleres padecemos discriminacións, as mulleres con algún tipo de disfunción sofren unha dobre desigualdade".\nO domingo 8 de marzo, Día Internacional da Muller, ademáis das convocatorias do movemento feminista, levarase a cabo a carreira 'Universo Muller' en Pontevedra. onde se repartirán camisetas de promoción da igualdade, para apostar pola visibilización da muller deportista e pola igualdade no deporte.\nO luns 9 de marzo haberá dúas accións de Mulleres en Acción: Violencia Zero, unha en Cangas e outra en Redondela.\nO mércores 11 de marzo será a presentación do libro 'María Vinyals: un talento rebelde', de Isabel Blanco, no Museo do Pobo Galego en Santiago ás 13:00 horas.\nO Sexto edificio do Museo de Pontevedra, acollerá, a partir do mércores 18 de marzo, unha mostra de carteis de pasados anos do 8M. Tamén exporase un vídeo no cristal da fachada do Museo, a fin que se poida ver desde fóra, con imaxes en movemento das manifestacións que se desenvolveron na provincia. A mostra poderá visitarse ata o 18 de abril.\nA mostra 'Muller por muller', comisariada por Rosa Sarmiento, se inaugurará o martes 24 de marzo na sala de exposicións Maruja Mallo da Deputación de Vigo ás 19:00 horas.\nOs días venres 27 e luns 30 de marzo levarase a cabo a presentación do libro 'María Vinyals: un talento rebelde', de Isabel Blanco. No IES de Soutomaior o día 27 ás 10:00 horas, e o día 30 en Valga.\nPara rematar o mes, o martes 31 de marzo haberá un almorzo informativo ás 10:00 horas chamado 'Muller e empresa' na sede da Deputación de Vigo.\nPara rematar, Silva asegurou que "trátase dunha longa potente lista de actividades o longo de todo o mes de marzo coas mulleres como protagonistas de todo este mes".\nO pavillón de Tenorio estrea un mural contra a violencia machista\nPonte Caldelas programa unha andaina para celebrar o 8-M


Inicio/En portada/Valdeorras suma 58 positivos por Covid, tras 3 novos casos no Barco, 2 en Carballeda e 1 en Vilamartín\nSeguen medrando os casos de coronavirus en Valdeorras, que sobe ata os 58 positivos, 6 máis que onte, segundo comunica o Sergas neste martes 20 de abril. Este incremento débese a 3 novos casos no Barco, que ata agora tiña 24 positivos e agora rexistra 27, cunha incidencia acumulada que baixa e sitúase entre >25 e ≤ 75 a 7 días, e que se mantén entre >150 e ≤250 a 14 días, segundo a Consellería de Sanidade.\nTamén se comunican 2 novos casos activos en Carballeda de Valdeorras, que suma xa un total de 21, xa que ata agora tiña 19. A incidencia acumulada a 14 de días deste municipio é de máis de 500, mentres que é de máis de 250 nos últimos 7 días, segundo a Consellería de Sanidade.\nAdemais Vilamartín de Valdeorras, que ata agora estaba libre de Covid, rexistra 1 positivo. A súa incidencia acumulada a 7 días é de ≤ 10 e a 14 días a ≤ 25.\nPetín continúa con 3 casos activos e tamén mantense a incendencia acumulada deste concello a 7 días de >250 e a 14 días de >250 e ≤500, segundo a Consellería de Sanidade. Así mesmo A Rúa segue con 3 casos activos, igual que os 3 últimos días, sendo a súa incidencia acumulada a 7 días de >25 e ≤75 e a 14 días de >50 e ≤150. O mesmo sucede en Rubiá, que continúa con 3 casos activos de coronavirus cunha incidencia acumulada a menos ou igual de 10 a 7 días e máis de 150 e menos ou igual de 250 a 14 días.\nA Rúa aumento carballeda casos coronavirus covid O Barco Petín rubiá Valdeorras vilamartín


Diferenzas entre revisións de «Tucídides» - Wikipedia, a enciclopedia libre\nDiferenzas entre revisións de «Tucídides»\nRevisión como estaba o 11 de febreiro de 2008 ás 05:27\nRevisión como estaba o 17 de decembro de 2007 ás 12:00 (editar)\nm (robot Añadido: ar:ثوكيديدس)\nRevisión como estaba o 11 de febreiro de 2008 ás 05:27 (editar) (desfacer)\nTucídides escribiu un único libro. Todo o seu legado á [[historiografía]] está contido nesta densa historia da guerra que durante vinte sete anos libraron Atenas e os seus aliados contra [[Esparta]] e os seus. A historia arranca perto do final do vixésimo primeiro ano.\nTucídides é considerado como un dos primeiros verdadeiros historiadores. Ao contrario que o seu precedesor [[Heródoto]] (chamado por veces "o pai da historia"), que incluía rumores e referencias a mitos e aos deuses nos seus escritos, Tucídides consultaba documentos escritos e entrevistaba aos participantes nos acontecementos que rexistra. Isto non impide que adolecese de preconceitospreconceptos inconscientes, pero Tucídides é o primeiro historiador que tenta ser completamente obxectivo. Mediante o seu descobremento da [[causalidade histórica]] creou o primeiro método científico da Historia.\nUnha diferenza fundamental entre a ''Historia'' de Tucídides e os estudos historiográficos modernos é que a súa inclúe longos [[discurso]]s que, como el mesmo indica, eran o mellor que podía recordar do que se dixera (ou, talvez, do que pensaba que se debería ter dito). Estes discursos teñen unha factura literaria, como o do funeral de Pericles, que inclúe unha defensa moral apaixonada da democracia.\nTraído desde "https://gl.wikipedia.org/wiki/Especial:MobileDiff/709433"


Calicore (lúa) - Wikipedia, a enciclopedia libre\nCalicore (ou en grego Καλλιχόρη), tamén coñecida coma Xúpiter XLIV, é unha lúa irregular retrógrada de Xúpiter. Foi descuberta por un grupo de astrónomos da Universidade de Hawaii encabezado por Scott S. Sheppard no ano 2003, e recibiu a designación temporal S/2003 J 11.\nCalicore ten uns 2 quilómetros de diámetro, e orbita Xúpiter a unha distancia media de 23,112 millóns de kms, tarda 717,806 días en completar unha órbita, ten unha inclinación de 165° con respecto á eclíptica (164° respecto do ecuador de Xúpiter), e posúe unha excentricidade orbital de 0,2042. Esta lúa pertence ó grupo de satélites Carme, un grupo de lúas retrógradas irregulares que orbitan ó redor de Xúpiter a unha distancia media de entre 23 a 24 millóns de kms, con inclinacións duns 165°.\nRecibiu oficialmente o seu nome en marzo do ano 2005, segundo algúns autores, Calicore era unha Nisíade, unha das ninfas que coidaron de Dioniso e segundo outros autores era unha das Musas, e coma tal filla de Zeus.\n↑ IAUC 8089: Satellites of Jupiter 7 de marzo do 2003 (descubrimento)\n↑ MPEC 2003-E29: S/2003 J 9, 2003 J 10, 2003 J 11, 2003 J 12; S/2003 J 1, 2003 J 6 3 de abril do 2003 (descubrimento e efemérides)\nTraído desde "https://gl.wikipedia.org/w/index.php?title=Calicore_(lúa)&oldid=5125296"\nÚltima edición o 21 de abril de 2019 ás 00:34\nA última edición desta páxina foi o 21 de abril de 2019 ás 00:34.


marzo | 2009 | Blas García\nmarzo 26, 2009 at 6:48 pm Deja un comentario\nUnha de carteis\nCamiño de Trazo, concello que está “a un tiro de pedra de Santiago”, como di Castiñeiras, descubrimos unha nova ruta; á que bautizamos como Ruta dos carteis.\nCalquera sitio é bo para colgar un cartel denuncia; e, ata tres carteis atopamos Castiñeiras, Eva e eu con protestas ou denuncias de diferentes tipos na estrada que une Santiago con Trazo, pola parte traseira do Polígono do Tambre.\nUn cartel destaca por riba dos outros, o que poderiamos denominar como cartel “fostestí”. Cóntanos Casti, que o lugar no que está colocado, alguén roubou madeira que había cortada; e como se deduce do texto, con moita educación por certo, xa saben quen foi. Esto sóname a aquela anécdota que contaba Gila, cando detuvo a Jack el destripador, que o detivo por indirectas. E os donos da Madeira roubada pretenden facer o mesmo.\nOs outros dous carteis son xa máis de protesta, nun reclaman unhas beirarrúas, e teño que decir que fan falla, e moita. E o outro, é o habitual con faltas de ortografía no que se queixan do mal estado da estrada a Berdía.\nmarzo 24, 2009 at 7:58 pm 2 comentarios\nNo PSdeG seguimos traballando, como non podía ser doutra forma. E despois das autonómicas decidimos potenciar o canal do PSdeG en YouTube, o cal xa melloráramos en campaña.\nAgora pretendemos darlle máis vida e uso a este canal, colgando de xeito habitual entrevistas de xente do Partido, novas, preguntas e outras cousiñas. E como sempre aceptamos suxestións, as cales por outra banda espero.\nNas últimas semanas realizamos dúas entrevistas, a Ricardo Varela e a Mar Barcón na súa calidade de membros da xestora do PSdeG.\nAquí vos deixo a máis recente, que é a entrevista a Mar.\nPor certo, grazas a Anxo pola súa aposta e traballo no PSdeGTV. Unha aperta Anxo.\nmarzo 21, 2009 at 12:15 am 2 comentarios\nSó por picar ….\nEsto é só por incordiar, e picar un pouco.\nGrazas Loli pola viñeta.\nmarzo 14, 2009 at 2:36 pm 3 comentarios\nA través dun mail chégame a foto do novo coche oficial de Feijóo. A verdade é que este debuxo plasama exactamente o que intento decir fai varios días no blog.\nA verdade é que Feijóo, con esto de prometer e de mentir durante a campaña, non se deu conta de que na Citroen de Vigo só se fabrican furgonetas e monovolúmenes, así que agora toca blindar unha Berlingo, jejejeje. De todos os xeitos tampouco se lembrou de contarnos aos galegos e as galegas que Citroen lle regalou un C6; que sorte teñen algúns!!. E os galegos e as galegas poñendo cartos do peto para que Feijóo se pasease nun Citroen que lle regalamos entre todos. E meu pai nun Seat Toledo de fai 20 anos. Somos todos iguais, ou non?\nmarzo 6, 2009 at 2:42 pm 10 comentarios